ddrg/super_eurlex huggingface dataset:
Oficiālais Vēstnesis L 326 , 24/11/1990 Lpp. 0058 - 0059

Speciālizdevums somu valodā: Nodaļa 13 Sējums 19 Lpp. 0255

Speciālizdevums zviedru valodā: Nodaļa 13 Sējums 19 Lpp. 0255



Komisijas Direktīva (1990. gada 26. oktobris), ar kuru groza Padomes Direktīvu 78/663/EEK, ar ko nosaka īpašus pārtikā izmantojamu emulgatoru, stabilizētāju, biezinātāju un (90/612/EEK) recinātāju tīrības kritērijus EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1988. gada 21. decembra Direktīvu 89/107/EEK par dalībvalstu tiesību aktu tuvināšanu attiecībā uz pārtikas piedevām, ko atļauts izmantot cilvēka uzturam paredzētos pārtikas produktos [1], un jo īpaši tās 3. panta 3. punktu, tā kā jāņem vērā pārskatītās specifikācijas Pārtikas kodeksā attiecībā uz vielām E407 un E466, jādod atļauja jaunām metodēm E473 ražošanai un jānosaka atšķirība starp vielu E407, kā aprakstīts Padomes Direktīvas 78/663/EEK [2] pielikumā, kurā grozījumi izdarīti ar Direktīvu 82/504/EEK [3], un līdzīgiem produktiem, kas minētajā pielikumā nav iekļauti; tā kā minētie noteikumi, kas var ietekmēt sabiedrības veselības aizsardzību, saskaņā ar Direktīvas 89/107/EEK 6. pantu, ir apspriesti Pārtikas zinātniskajā komitejā; tā kā šajā direktīvā noteiktie pasākumi ir saskaņā ar Pastāvīgās pārtikas produktu komitejas atzinumu, IR PIEŅĒMUSI ŠO DIREKTĪVU. 1. pants Ar šo Direktīvas 78/663/EEK pielikumu groza atbilstīgi šīs direktīvas pielikumā noteiktajam. 2. pants Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības, līdz 12 mēnešiem pēc šīs direktīvas paziņošanas. Dalībvalstis par to tūlīt informē Komisiju. Kad dalībvalstis pieņem šos noteikumus, tajos iekļauj atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka procedūru, kā izdarīt šādas atsauces. 3. pants Šī direktīva ir adresēta dalībvalstīm. Briselē, 1990. gada 26. oktobrī Komisijas vārdā — priekšsēdētāja vietnieks Martin Bangemann [1] OV L 40, 11.2.1989., 27. lpp. [2] OV L 223, 14.8.1978., 7. lpp. [3] OV L 230, 5.8.1982., 35. lpp. -------------------------------------------------- PIELIKUMS 1. Attiecībā uz "E407 – karagināns" punktu par 1 % V/V sērskābē nešķīstošiem pelniem aizstāj ar šo: "skābē nešķīstošie pelni (nešķīst 10 % m/V sālsskābē) | ne vairāk kā 1 % sausnā | skābē nešķīstoša viela (nešķīst 1 % V/V sērskābē) | ne vairāk kā 2 % sausnā." | 2. Attiecībā uz "E466 – karboksimetilceluloze" punktu par molekulmasu aizstāj ar šo:"vairāk nekā aptuveni 17000 (polimerizācijas pakāpe aptuveni 100)". 3. Attiecībā "E473 – saharozes esteri" a) pēdējo teikumu punktā par ķīmisko aprakstu aizstāj ar šādu teikumu:"To pagatavošanā nedrīkst izmantot organiskus šķīdinātājus, izņemot dimetilsulfoksīdu, dimetilformamīdu, etilacetātu, izopropanolu un izobutanolu"; b) aiz punkta par sulfātpelniem pievieno šādu punktu: "dimetilsulfoksīda saturs | ne vairāk kā 2 mg/kg" | ; c) punktam par metanola saturu pievieno šādu punktu: "izobutanola saturs | ne vairāk kā 10 mg/kg" | . --------------------------------------------------
Oficiālais Vēstnesis L 159 , 10/06/1989 Lpp. 0058 - 0058

Speciālizdevums somu valodā: Nodaļa 3 Sējums 29 Lpp. 0122

Speciālizdevums zviedru valodā: Nodaļa 3 Sējums 29 Lpp. 0122



Padomes Direktīva (1989. gada 30. maijs), ar kuru groza Direktīvu 79/117/EEK, ar ko aizliedz laist tirgū un izmantot augu aizsardzības līdzekļus, kuru sastāvā ir konkrētas aktīvās vielas (89/365/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1978. gada 21. decembra Direktīvu 79/117/EEK, ar ko aizliedz laist tirgū un izmantot augu aizsardzības līdzekļus, kuru sastāvā ir konkrētas aktīvās vielas [1], kurā jaunākie grozījumi izdarīti ar Direktīvu 87/477/EEK [2], un jo īpaši tās 6. panta 3. punktu, ņemot vērā Komisijas priekšlikumu, tā kā Direktīvā 79/117/EEK paredzēts, ka tās pielikumā regulāri jāveic labojumi, lai ņemtu vērā jaunākās zinātnes un tehnikas atziņas; tā kā ar Direktīvu 86/355/EEK [3], ar ko groza pielikumu Direktīvai 79/117/EEK, ir aizliegts realizēt etilēnoksīdu un izmantot to kā augu aizsardzības līdzekli, pakļauts konkrētiem pagaidu valsts izņēmumiem attiecībā uz konkrētu neliela apjoma izstrādājumu, ja ir īpaša vajadzība un līdz kļūst pieejamas citas apstrādes metodes; tā kā šie izņēmumi zaudē spēku 1989. gada 31. decembrī; tā kā Komisija ir pārskatījusi lietas apstākļus attiecībā uz pieņemamām alternatīvām apstrādes metodēm, ar ko varētu aizstāt etilēnoksīda izmantošanu; tā kā pārskata rezultāti rāda, ka pašlaik nav šādas alternatīvas apstrādes metodes, kas būtu vispārēji pieejama attiecībā uz diviem no minētajiem izņēmumiem; tā kā attiecīgi jāpagarina minēto divu izņēmumu spēkā esamības termiņš, IR PIEŅĒMUSI ŠO DIREKTĪVU. 1. pants Direktīvas 79/117/EEK pielikumu groza šādi: Pielikuma C daļā "Etilēnoksīds" labās puses ailē pēdējo teikumu aizstāj ar šo: "Izņēmumi, kas paredzēti a), d) un e) apakšpunktā, zaudē spēku 1989. gada 31. decembrī, bet b) un c) apakšpunktā paredzētie izņēmumi – vēlākais 1990. gada 31. decembrī." 2. pants Dalībvalstīs līdz 1989. gada 31. decembrim stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju. 3. pants Šī direktīva ir adresēta dalībvalstīm. Briselē, 1989. gada 30. maijā Padomes vārdā — priekšsēdētājs C. Romero Herrera [1] OV L 33, 8.2.1979., 36. lpp. [2] OV L 273, 26.9.1987., 40. lpp. [3] OV L 212, 2.8.1986., 33. lpp. --------------------------------------------------
Oficiālais Vēstnesis L 382 , 31/12/1988 Lpp. 0035 - 0035

Speciālizdevums somu valodā: Nodaļa 3 Sējums 28 Lpp. 0095

Speciālizdevums zviedru valodā: Nodaļa 3 Sējums 28 Lpp. 0095



Padomes direktīva (1988. gada 19. decembris), ar kuru groza Direktīvu 80/215/EEK par dzīvnieku veselības problēmām, kas ietekmē Kopienas iekšējo tirdzniecību ar gaļas produktiem (88/660/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā 4. panta 1. punktā Direktīvā 80/215/EEK [4], kurā jaunākie grozījumi izdarīti ar Direktīvu 87/491/EEK [5], ir noteikti apstrādes veidi, kas var iznīcināt ierosinātājus, kuri gaļas produktos izraisa mājlopu slimības, lai ar konkrētiem nosacījumiem atļautu Kopienas iekšējo tirdzniecību ar šādiem produktiem; tā kā iegūtā pieredze, zinātnes atziņu un gaļas tehnoloģiju attīstība ļauj izmantot jaunu apstrādi, kas sniedz nepieciešamās garantijas; tā kā šīs apstrādes iekļaušanai papildus citiem jau noteiktiem apstrādes veidiem, vajadzētu veicināt brīvu apriti Kopienā, kas palielinās produkcijas vērtību un neradīs slimības izplatīšanās risku; tā kā ir izteikts zinātnisks atzinums, kas norāda, ka var atteikties no līdz šim piemērotā piecu kilogramu svara ierobežojuma šādiem gaļas produktiem, ja saglabā un piemēro visus pārējos pastāvošos aizsardzības pasākumus, IR PIEŅĒMUSI ŠO DIREKTĪVU. 1. pants Ar šo Direktīvas 80/215/EEK 4. panta 1. punkta a) apakšpunkta ii) daļas otro ievilkumu groza šādi: 1. otro ievilkumu atceļ; 2. iepriekšējā ceturtā ievilkuma pirmajā apakšievilkumā vārdus "kuru laikā temperatūrai jābūt vismaz 70 oC…" aizstāj ar vārdiem "kuru laikā iekšējai temperatūrai jābūt vismaz 70 oC…". 2. pants Dalībvalstīs stājas spēkā normatīvie un administratīvie akti, kas vajadzīgi, lai ne vēlāk kā līdz 1989. gada 1. aprīlim izpildītu šīs direktīvas prasības. Dalībvalstis par to tūlīt informē Komisiju. 3. pants Šī direktīva ir adresēta dalībvalstīm. Briselē, 1988. gada 19. decembrī Padomes vārdā — priekšsēdētājs Y. Pottakis [1] OV C 273, 22.10.1988., 9. lpp. [2] Atzinums sniegts 1988. gada 16. decembrī (Oficiālajā Vēstnesī vēl nav publicēts). [3] Atzinums sniegts 1988. gada 14. decembrī (Oficiālajā Vēstnesī vēl nav publicēts). [4] OV L 47, 21.2.1980., 4. lpp. [5] OV L 279, 2.10.1987., 27. lpp. --------------------------------------------------
Oficiālais Vēstnesis L 372 , 31/12/1985 Lpp. 0030 - 0030

Speciālizdevums spāņu valodā: Nodaļa 09 Sējums 2 Lpp. 0018

Speciālizdevums portugāļu valodā Nodaļa 09 Sējums 2 Lpp. 0018



Padomes Direktīva (1985. gada 20 decembris), kas groza Direktīvu 78/1035/EEK par atbrīvojumu no nodokļiem, ievedot preces kā nekomerciālus sīksūtījumus no trešām valstīm (85/576/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 99. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā atbrīvojumi no nodokļiem, ievedot preces kā nekomerciālus sīksūtījumus no trešām valstīm, kas paredzēti Direktīvā 78/1035/EEK [4], ko groza Direktīva 81/933/EEK [5], nav grozīti kopš Direktīvas 81/933/EEK pieņemšanas, un tādēļ, pieaugot patēriņa cenām, šo atbrīvojumu reālā vērtība samazinās; tā kā šis stāvoklis ir jālabo; tā kā tafiju, sakē un citus līdzīgus dzērienus var pielīdzināt dzērieniem, kuru alkohola tilpumkoncentrācija nepārsniedz 22 % un kuru nodokļu atbrīvojumi pašlaik ir ierobežoti, un tātad ir jāpapildina to dzērienu saraksts, uz kuriem attiecas minētie ierobežojumi; tā kā būtu skaidri jānorāda, ka alkoholisku dzērienu daudzums, ko var atbrīvot no nodokļiem, ir a fortiori ierobežots tīram alkoholam, IR PIEŅĒMUSI ŠO DIREKTĪVU. 1. pants Direktīvas 78/1035/EEK 1. panta 2. punkta a) apakšpunkta trešajā ievilkumā vārdkopu "trīsdesmit trīs ekiji" aizvieto ar vārdkopu "četrdesmit pieci ekiji". 2. pants "b) alkoholiski dzērieni: - spirts un dzērieni, kas iegūti destilācijā, un stipri alkoholiski dzērieni, kuru alkohola tilpumkoncentrācija pārsniedz 22 %; nedenaturēts etilspirts ar spirta tilpumkoncentrāciju 80 % un vairāk: 1 standartpudele (līdz 1 litram), vai - dzērieni, kas iegūti destilācijā, un stipri alkoholiski dzērieni, un aperitīvi uz vīna vai spirta bāzes, tafija, sakē vai līdzīgi dzērieni, kuru alkohola tilpumkoncentrācija nepārsniedz 22 %, dzirkstoši vīni un stiprināti vīni: 1 standartpudele (līdz 1 litram)," . 3. pants 1. Dalībvalstis veic vajadzīgos pasākumus, lai no 1986. gada 1. jūlijā ievērotu šīs direktīvas prasības. 2. Dalībvalstis informē Komisiju par pasākumiem, ko tās veic, lai piemērotu šo direktīvu. 4. pants Šī direktīva ir adresēta dalībvalstīm. Briselē, 1985. gada 20 decembrī Padomes vārdā — priekšsēdētājs R. Krieps [1] OV C 167, 6.7.1985., 5. lpp. [2] OV C 345, 31.12.1985. [3] OV C 303, 25.11.1985., 5. lpp. [4] OV L 366, 28.12.1978., 34. lpp. [5] OV L 338, 21.11.1981., 24. lpp. --------------------------------------------------
Oficiālais Vēstnesis L 275 , 08/10/1983 Lpp. 0020 - 0021

Speciālizdevums spāņu valodā: Nodaļa 15 Sējums 4 Lpp. 0129

Speciālizdevums portugāļu valodā Nodaļa 15 Sējums 4 Lpp. 0129

Speciālizdevums somu valodā: Nodaļa 13 Sējums 13 Lpp. 0123

Speciālizdevums zviedru valodā: Nodaļa 13 Sējums 13 Lpp. 0123



Komisijas Ceturtā Direktīva (1983. gada 22. septembris), ar ko tehnikas attīstībai pielāgo VI pielikumu Padomes Direktīvai 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem (83/496/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1976. gada 27. jūlija Direktīvu 76/768/EEK par dalībvalstu tiesību aktu tuvināšanu, kuri attiecas uz kosmētikas līdzekļiem [1], kurā jaunākie grozījumi izdarīti ar Direktīvu 83/341/EEK [2], un jo īpaši tās 8. panta 2. punktu, tā kā, ņemot vērā jaunāko zinātnisko un tehnisko pētījumu rezultātus, ar dažiem nosacījumiem 4,4-dimetil-1,3-oksazolidīnu un 1,2-dibrom-2,4-diciānbutānu var atļaut lietot par konservantiem kosmētikas līdzekļos; tā kā šajā direktīvā paredzētie pasākumi saskan ar atzinumu, ko sniegusi Komiteja to direktīvu pielāgošanai tehnikas attīstībai, kuras attiecas uz tehnisko šķēršļu atcelšanu kosmētiskas līdzekļu tirdzniecībā, IR PIEŅĒMUSI ŠO DIREKTĪVU. 1. pants Direktīvas 76/768/EEK VI pielikuma 2. daļai pievieno šo tabulu: "Identifikācijas Nr. | Viela | Atļautā maksimālā koncentrācija | Ierobežojumi un prasības | Kosmētikas līdzekļa marķējumā norādāmie lietošanas nosacījumi un brīdinājumi | a | b | c | d | e | 59. | 1,2-dibrom-2,4-diciānbutāns | 0,1 % | Nav lietojams sauļošanās līdzekļos. | | 60. | 4,4-dimetil-1,3-oksazolidīns | 0,1 % | Tikai lietošanai līdzekļos, ko pēc lietošanas noskalo. | | | | | Gatavā kosmētikas līdzekļa pH nedrīkst būt zemāks par 6." | | 2. pants Dalībvalstīs vēlākais 1984. gada 31. decembrī stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju. 3. pants Šī direktīva ir adresēta dalībvalstīm. Briselē, 1983. gada 22. septembrī Komisijas vārdā — Komisijas loceklis Karl-Heinz Narjes [1] OV L 262, 27.9.1976., 169. lpp. [2] OV L 188, 13.7.1983., 15. lpp. --------------------------------------------------
Oficiālais Vēstnesis L 206 , 29/07/1978 Lpp. 0012 - 0012

Speciālizdevums somu valodā: Nodaļa 13 Sējums 8 Lpp. 0161

Speciālizdevums grieķu valodā Nodaļa 03 Sējums 22 Lpp. 0066

Speciālizdevums zviedru valodā: Nodaļa 13 Sējums 8 Lpp. 0161

Speciālizdevums spāņu valodā: Nodaļa 13 Sējums 8 Lpp. 0211

Speciālizdevums portugāļu valodā Nodaļa 13 Sējums 8 Lpp. 0211



Padomes Direktīva (1978. gada 19. jūnijs), kas pirmo reizi groza Direktīvu 76/118/EEK par dalībvalstu tiesību aktu tuvināšanu attiecībā uz dažiem daļēji vai pilnīgi dehidrētiem piena konserviem lietošanai cilvēku uzturā (78/630/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. un 100. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā Padomes 1975. gada 18. decembra Direktīva 76/118/EEK par dalībvalstu tiesību aktu tuvināšanu attiecībā uz dažiem daļēji vai pilnīgi dehidrētiem piena konserviem lietošanai cilvēku uzturā [3] 3. panta 1. punktā nosaka, ka tajā definēto produktu nosaukšanai var lietot tikai tos nosaukumus, kuri minēti un definēti minētās direktīvas pielikumā; tā kā minētā pielikuma 1. punkta c) apakšpunktā ir minēts un definēts nosaukums "kondensēts piens ar pazeminātu tauku saturu bez cukura"; tā kā saskaņā ar šo noteikumu vienīgais piens, ko drīkst pārdot mazumtirdzniecībā ar šo nosaukumu, ir daļēji dehidrēts piens, kas pēc svara satur 4 līdz 4, 5 % tauku un ne mazāk kā 24 % piena sausnas; tā kā, ņemot vērā sapratnes grūtības pircējiem, Direktīvas 76/118/EEK 3. panta 2. punktā ir izklāstīti daži nosaukumi, kuru izmantošanu attiecīgās dalībvalstis var rezervēt tikai savai teritorijai; tā kā konkrētās dalībvalstīs ir konstatētas līdzīgas grūtības attiecībā uz nosaukumu tādam kondensētam pienam ar pazeminātu tauku saturu bez cukura, kuru drīkst pārdot mazumtirdzniecībā; tā kā tādēļ uz minētajām dalībvalstīm jāattiecina izvēles iespēja, kas paredzēta Direktīvas 76/118/EEK 3. panta 2. punktā, attiecībā uz tādu produktu pārdošanu mazumtirdzniecībā, kuriem ir iepriekšminētie nosaukumi, IR PIEŅĒMUSI ŠO DIREKTĪVU. 1. pants Direktīvas 76/118/EEK 3. panta 2. punktam pievieno šo: "d) "Geëvaporeerde halfvolle melk" Beļģijā un Nīderlandē un "lait demi-écrémé concentré" un "lait demi-écrémé concentré non sucré" Beļģijā, Francijā un Luksemburgā, lai attiecībā uz pārdošanu mazumtirdzniecībā nosauktu produktu, kas definēts pielikuma 1. punkta c) apakšpunktā." 2. pants Šī direktīva ir adresēta dalībvalstīm. Luksemburgā, 1978. gada 19. jūnijā Padomes vārdā – priekšsēdētājs P. Dalsager [1] OV C 183, 1.8.1977., 59. lpp. [2] OV C 84, 8.4.1978., 3. lpp. [3] OV L 24, 30.1.1976., 49. lpp. --------------------------------------------------
(297)

Komisija norādīja, ka attiecīgajā periodā imports no Indonēzijas palielinājās par 13 % un tā tirgus daļa – par 19 %. Turklāt laikposmā no 2018. līdz 2019. gadam diezgan stabilajā tirgū, kad patēriņš palielinājās par 1 %, imports no Indonēzijas palielinājās par 13 %, bet Savienības ražošanas nozares pārdošanas apjoms saglabājās gandrīz nemainīgs. Tas izpaudās kā importa no Indonēzijas tirgus daļas pieaugums no 17,1 % līdz 19,0 %, savukārt Savienības ražošanas nozares tirgus daļa samazinājās no 72,1 % līdz 70,8 %. Lai gan absolūtā izteiksmē Savienības ražošanas nozares pārdošanas apjoms laikposmā no 2018. līdz 2019. gadam nesamazinājās, Savienības ražošanas nozare zaudēja tirgus daļu un nespēja saglabāt cenas rentablā līmenī 2019. un 2020. gadā. No tā izriet, ka šajā periodā importa pieaugums no Indonēzijas, pretēji Wilmar apgalvotajam, bija ietekmējis Savienības ražošanas nozari, jo Savienības ražošanas nozare zaudēja tirgus daļu un cieta zaudējumus.
“(3)

Papildus iepriekš minētajai maksimālajai pieļaujamajai traleru zvejas piepūlei dalībvalsts sava karoga zvejas kuģiem drīkst iedalīt papildu zvejas dienas, kopā nepārsniedzot 2 % no minētās dalībvalsts attiecīgā flotes segmenta zvejas piepūles. Dalībvalsts to drīkst darīt ar noteikumu, ka: a) minētie kuģi izmanto trali, kura āmja linuma kvadrātveida acu izmērs ir 45 mm, lai par vismaz 25 % samazinātu heka mazuļu nozvejas; vai b) minētie kuģi dziļūdens zvejniecībās izmanto trali, kura āmja linuma kvadrātveida acu izmērs ir 50 mm, lai 1., 2., 5., 6., 7., 8., 9., 10. un 11. ģeogrāfiskajā apakšapgabalā par vismaz 25 % samazinātu tādas Āfrikas dziļūdens garneles nozveju, kuras galvkrūšu vairoga garums ir mazāks nekā 25 mm, un lai 8., 9., 10. un 11. ģeogrāfiskajā apakšapgabalā par vismaz 25 % samazinātu tādas sarkanās milzu garneles nozveju, kuras galvkrūšu vairoga garums ir mazāks nekā 35 mm; vai c) minētie kuģi izmanto reglamentētu ļoti selektīvu zvejas rīku, kura tehniskās specifikācijas ir tādas, ka saskaņā ar ZZTEK zinātnisko pētījumu tā izmantošanas rezultātā visu demersālo sugu mazuļu nozvejas samazinās vismaz par 25 % vai visu demersālo sugu nārstotāju nozvejas – par vismaz 20 % salīdzinājumā ar 2020. gadu; vai d) attiecīgā dalībvalsts ir noteikusi pagaidu aizlieguma apgabalus, lai par vismaz 25 % samazinātu visu demersālo sugu mazuļu nozvejas vai vismaz par 20 % – visu demersālo sugu nārstotāju nozvejas. Attiecīgā dalībvalsts paziņo Komisijai sarakstu ar zvejas kuģiem, uz kuriem attiecas šāda zvejas dienu papildu iedalīšana, kā arī attiecīgo papildu zvejas dienu skaitu. Turklāt attiecīgā dalībvalsts katru mēnesi paziņo Komisijai īstenoto zvejas piepūli, kas jāieskaita minētajā papildus iedalītajā piepūlē, izmantojot īpašos ziņošanas kodus, kas apzīmē šo papildus iedalīto piepūli (EFF1/MED2_TR1_AA, EFF1/MED2_TR2_AA, EFF1/MED2_TR3_AA, EFF1/MED2_TR4_AA un EFF2/MED2_TR1_AA, EFF2/MED2_TR2_AA, EFF2/MED2_TR3_AA, EFF2/MED2_TR4_AA). Attiecīgā dalībvalsts vēlākais līdz 15. oktobrim Komisijai iesniedz visu pieejamo informāciju, kas saistīta ar a), b), c) un d) apakšpunktā minēto pasākumu īstenošanu. Kopējos 2 % no zvejas piepūles aprēķina no maksimālās pieļaujamās zvejas piepūles, kas attiecīgās dalībvalsts attiecīgajam flotes segmentam iedalīta no 2022. gada 1. janvāra.”
PIELIKUMS

Regulas (EK) Nr. 881/2002 I pielikuma sadaļā “Juridiskās personas, grupas un organizācijas” pievieno šādu ierakstu:

“Islamic State In Iraq And the Levant In South-East Asia (ISIL-VEA, ISIL-South East Asia) (jeb: a) Islamic State East Asia Division; b) Dawlatul Islamiyah Waliyatul Mashriq). Cita informācija: izveidota 2016. gada jūnijā, kad par to paziņoja nu jau mirušais Isnilon Hapilon. Saistīta ar Irākas un Levantes Islāma valsti. Regulas 7.d panta 2. punkta i) apakšpunktā minētais paziņošanas datums: 27.1.2023.”
i)

attiecībā uz Eiropas Parlamenta un Padomes Regulu (ES) Nr. 691/2011 (10): — attiecībā uz I pielikumu – GAISA EMISIJU KONTU MODULIS to piemēro datu nosūtīšanai par katru pārskata periodu no 2028. gada 1. janvāra, — attiecībā uz II pielikumu – VIDES NODOKĻU MODULIS SAIMNIECISKO DARBĪBU DALĪJUMĀ to piemēro datu nosūtīšanai par katru pārskata periodu no 2028. gada 1. janvāra, — attiecībā uz IV pielikumu – VIDES AIZSARDZĪBAS IZDEVUMU KONTU MODULIS to piemēro datu nosūtīšanai par katru pārskata periodu no 2028. gada 1. janvāra, — attiecībā uz V pielikumu – VIDES PREČU UN PAKALPOJUMU NOZARES MODULIS to piemēro datu nosūtīšanai par katru pārskata periodu no 2028. gada 1. janvāra, — attiecībā uz VI pielikumu – ENERGORESURSU FIZISKĀS PLŪSMAS KONTU MODULIS to piemēro datu nosūtīšanai par katru pārskata periodu no 2028. gada 1. janvāra;
(3)

Komisijas Īstenošanas regula (ES) 2021/620 (3) sarakstā norādīto dzīvnieku slimību, kas attiecībā uz noteiktu dalībvalstu vai to zonu vai nodalījumu statusu “brīvs no slimības” un “neveic vakcināciju” minētas Regulas (ES) 2016/429 9. panta 1. punkta a), b) un c) apakšpunktā, un minēto sarakstā norādīto slimību izskaušanas programmu apstiprināšanas sakarā paredz īstenošanas noteikumus. Konkrētāk, tās pielikumos ir norādītas tās dalībvalstis vai to zonas vai nodalījumi, kam ir statuss “brīvs no slimības”. Ņemot vērā mainīgo epidemioloģisko situāciju attiecībā uz dažām slimībām, tagad ir nepieciešams grozīt konkrētus Īstenošanas regulas (ES) 2021/620 pielikumus, lai sarakstā iekļautu jaunas “brīvs no slimības” dalībvalstis vai to zonas un svītrotu no saraksta nodalījumus, kuros ir apstiprināti slimību uzliesmojumi un kuros statusa “brīvs no slimības” saglabāšanas nosacījumi vairs nav izpildīti.
a)

SVT TNS sarakstu, to īpašo atļauju sākuma un beigu datumus, katrai no tām piešķirto atbrīvojumu sarakstu un jebkādas zemākas robežvērtības, kuras katrai no tām noteikušas kompetentās iestādes; un
(15)

Atbilstīgi Īstenošanas regulai (ES) Nr. 897/2014 projekti finanšu ieguldījumu var saņemt tad, ja tie atbilst detalizētu kritēriju kopumam. Programmas īstenošanas traucējuma dēļ viens vai vairāki no šiem kritērijiem, jo īpaši prasība par to, ka projektam jārada skaidra pārrobežu vai transnacionālas sadarbības ietekme, traucējuma sākšanās vai konkrētā projekta slēgšanas brīdī var netikt izpildīti. Turklāt vairs var nebūt ievērots pamatnosacījums par to, ka jāiesaista atbalsta saņēmēji vismaz no vienas iesaistītās dalībvalsts un vismaz no vienas iesaistītās partnervalsts. Tāpēc ir jānosaka, vai izdevumus tomēr var uzskatīt par attiecināmiem, neskatoties uz to, ka programmas īstenošanas traucējuma dēļ daži finansējuma nosacījumi vairs netiek izpildīti.
a)

mērķorientētas darbības: darbības, kuras veicina ģenētisko resursu saglabāšanu in situ un ex situ, raksturošanu, kolekcionēšanu un izmantošanu lauksaimniecībā, ieskaitot tīmeklī balstītus uzskaitījumus, kas aptver patlaban in situ saglabātus ģenētiskos resursus un ex situ kolekcijas un datubāzes;
Apraksts par pieteikuma iesniedzējas kredītiestādes IT infrastruktūru, tostarp par izmantotajām vai izmantojamajām sistēmām, tās uzņemšanas kārtību, tās IT funkcijas organizāciju, IT struktūru, IT stratēģiju un IT pārvaldību, IT drošības politikām un procedūrām un jebkādām sistēmām un kontrolēm, kas ieviestas vai jāievieš tiešsaistes banku pakalpojumu sniegšanai
(2)

Ar 2022. gada 28. jūlija vēstuli dažas dalībvalstis kopīgi lūdza pārklasificēt vairākus nemedicīniskam nolūkam paredzētus aktīvus izstrādājumus, prasot noteikt atkāpi no Regulas (ES) 2017/745 VIII pielikuma, lai minētajiem aktīvajiem izstrādājumiem pirms to laišanas tirgū nodrošinātu pienācīgu atbilstības novērtēšanu atbilstoši to raksturīgajiem riskiem.
(11)

Pamatojoties uz jaunākajiem atjauninātajiem datiem, kurus Francija nosūtīja 2022. gada 9. septembrī, šķiet, ka 2021. gada kopīgā kvota vienas tonnas apmērā, kura Regulas (ES) 2021/92 pozīcijā “Citi” iedalīta attiecībā uz balto marlīnu Atlantijas okeānā (WHM/ATLANT_AMS) un atbilstoši kurai Francijai bija atļauts zvejot, ir pārsniegta. Ņemot vērā to, ka Francija attiecībā uz šo kvotu pozīcijā “Citi” ir ziņojusi par 2 972 kilogramus lielu nozveju, ar šo pārzveju saistītais atvilkums (ieskaitot koeficientu 1,5 saskaņā ar Regulas (EK) Nr. 1224/2009 105. panta 3. punkta c) apakšpunktu) būtu jāveic no Francijai 2022. gadā pieejamās baltā marlīna nozvejas kvotas Atlantijas okeānā. Tāpēc attiecīgais atvilkums būtu jāiekļauj Īstenošanas regulas (ES) 2022/1926 pielikumā.
Ajax Healthy Home Sage & Apple Blossom + (Plus); Ajax Απολυμαντικό Pure Home Sage & Apple Blossom + (Plus); Ajax Pure Home Μήλο & Φασκόμηλο + (Plus); Ajax Pure Home Άνθη Μηλιάς & Φασκόμηλο + (Plus); Ajax Pure Home Φασκόμηλο & Μήλο + (Plus)

Tirdzniecības vieta: EU